CELEX: 32021R1218
Language: da
Date: 2021-07-26 00:00:00
Title: Kommissionens gennemførelsesforordning (EU) 2021/1218 af 26. juli 2021 om ændring af gennemførelsesforordning (EU) nr. 79/2012 for så vidt angår lagring af og automatiseret adgang til oplysninger om momsfritaget import under »importordningen«

27.7.2021   
               
               
                  DA
               
               
                  Den Europæiske Unions Tidende
               
               
                  L 267/12
               
            
         KOMMISSIONENS GENNEMFØRELSESFORORDNING (EU) 2021/1218
         af 26. juli 2021
         om ændring af gennemførelsesforordning (EU) nr. 79/2012 for så vidt angår lagring af og automatiseret adgang til oplysninger om momsfritaget import under »importordningen«
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 904/2010 af 7. oktober 2010 om administrativt samarbejde og bekæmpelse af svig vedrørende merværdiafgift (1), særlig artikel 17, stk. 2, og
         ud fra følgende betragtninger:
         
                     (1)
                  
                  
                     Artikel 17, stk. 1, litra e), i forordning (EU) nr. 904/2010, som indsat ved Rådets forordning (EU) 2017/2454 (2), blev indført for at muliggøre udveksling af oplysninger mellem medlemsstaterne for så vidt angår importordningen i afsnit XII, kapitel 6, afdeling 4, i Rådets direktiv 2006/112/EF (3), som skal anvendes fra den 1. juli 2021.
                  
               
                     (2)
                  
                  
                     I henhold til artikel 17, stk. 1, litra e), og artikel 21, stk. 1, i forordning (EU) nr. 904/2010 skal medlemsstaterne lagre oplysninger om momsfritaget import, som de har indsamlet i henhold til artikel 143, stk. 1, litra ca), i direktiv 2006/112/EF, og give andre medlemsstater automatiseret adgang til disse oplysninger med henblik på at hjælpe medlemsstaterne med at identificere uoverensstemmelser i momsindberetninger og potentielt momssvig.
                  
               
                     (3)
                  
                  
                     Oplysninger om momsfritaget import indsamles af de nationale toldmyndigheder i overensstemmelse med Europa-Parlamentets og Rådets forordning (EU) nr. 952/2013 (4) og fremsendes til Kommissionen ved hjælp af det elektroniske system, der er omhandlet i artikel 56, stk. 1, i Kommissionens gennemførelsesforordning (EU) 2015/2447 (5). Lagring af og automatiseret adgang til oplysninger om momsfritaget import, jf. artikel 17, stk. 1, litra e), og artikel 21, stk. 1, i forordning (EU) nr. 904/2010, bør af effektivitetshensyn ske ved brug af samme elektroniske system.
                  
               
                     (4)
                  
                  
                     De tekniske detaljer vedrørende den automatiserede undersøgelse af de oplysninger, der er omhandlet i artikel 17, stk. 1, litra e), i forordning (EU) nr. 904/2010, er fastsat i artikel 55 i gennemførelsesforordning (EU) 2015/2447. Artikel 55, stk. 3, i gennemførelsesforordning (EU) 2015/2447 muliggør, at de nationale skattemyndigheder får adgang til data i aggregeret form i det elektroniske system, der er omhandlet i artikel 56, stk. 1, i gennemførelsesforordning (EU) 2015/2447.
                  
               
                     (5)
                  
                  
                     I artikel 5a i Kommissionens gennemførelsesforordning (EU) nr. 79/2012 (6) præciseres de tekniske detaljer om lagring af og automatiseret adgang til de oplysninger om momsfritaget import, der kræves af artikel 17, stk. 1, litra f), i forordning (EU) nr. 904/2010. Artikel 5a, stk. 1, i gennemførelsesforordning (EU) nr. 79/2012 bør derfor ændres for at præcisere de tekniske detaljer vedrørende den automatiserede undersøgelse af de oplysninger, der er omhandlet i anden del af artikel 17, stk. 1, litra e), i forordning (EU) nr. 904/2010.
                  
               
                     (6)
                  
                  
                     For at nærværende forordning kan anvendes fra samme dato som forordning (EU) 2017/2454, som indsatte artikel 17, stk. 1, litra e), i forordning (EU) nr. 904/2010, bør nærværende forordning anvendes fra den 1. juli 2021.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Det Stående Udvalg for Administrativt Samarbejde —
                  
               VEDTAGET DENNE FORORDNING:
         
            Artikel 1
            Artikel 5a, stk. 1, i gennemførelsesforordning (EU) nr. 79/2012 affattes således:
            
               
                  »1.   De kompetente myndigheders lagring af og automatiserede adgang til de oplysninger, der er omhandlet i artikel 17, stk. 1, litra e) og f), i forordning (EU) nr. 904/2010, sker ved brug af det elektroniske system, der er omhandlet i artikel 56, stk. 1, i Kommissionens gennemførelsesforordning (EU) 2015/2447 (*1).
               
            
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. juli 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juli 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 268 af 12.10.2010, s. 1.
         
            (2)  Rådets forordning (EU) 2017/2454 af 5. december 2017 om ændring af forordning (EU) nr. 904/2010 om administrativt samarbejde og bekæmpelse af svig vedrørende merværdiafgift (EUT L 348 af 29.12.2017, s. 1).
         
            (3)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
         
            (4)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
         
            (5)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
         
            (6)  Kommissionens gennemførelsesforordning (EU) nr. 79/2012 af 31. januar 2012 om gennemførelsesbestemmelser til visse bestemmelser i Rådets forordning (EU) nr. 904/2010 om administrativt samarbejde og bekæmpelse af svig vedrørende merværdiafgift (EUT L 29 af 1.2.2012, s. 13).